Talouselämä (lehti)
Vuosi 2018 on lehden 82. vuosikerta. Talouselämä ilmestyy perjantaisin, 43 numeroa vuodessa. Lehden painettu levikki vuonna 2015 oli 75 141 ja digitaaliset tilaukset sisältävä kokonaislevikki 81 819. Painetun lehden lukijamäärä oli 179 000 ja lehden kokonaistavoittavuus 386 000 lukijaa. Lehti pystytti maksumuurin lokakuussa 2017.
Elonkehä (lehti)
Elonkehä on syväekologinen kulttuurilehti, joka ilmestyy neljä kertaa vuodessa. Lehden tarkoituksena on edistää elämää suojelevaa ja ekologisesti kestävää kulttuuria ja yhteiskuntaa sekä ylläpitää kriittistä keskustelua kestämättömästä kulutus- ja talouskasvuyhteiskunnasta. Vuodesta 2014 alkaen Elonkehää on julkaissut Vihreä Elämänsuojelun Liitto ry. Aiemmin julkaisijana toimi sittemmin lakkautettu Elonkehä ry.